SSP ยัน 2 โปรเจกต์ “โซลาร์-ลม” เวียดนามไม่กระทบ หลังหั่นราคาซื้อไฟฟ้าใหม่
SSP ยัน 2 โปรเจกต์ “โรงไฟฟ้าพลังงานแสงอาทิตย์-ลม” เวียดนามไม่กระทบ หลังปรับลดราคารับซื้อใหม่ มั่นใจผลงานปีนี้ "นิวไฮ" ต่อเนื่อง
SSP ยัน 2 โปรเจกต์ “โซลาร์-วินด์ฟาร์ม” เวียดนามไม่กระทบ หลังปรับลดราคารับซื้อใหม่ มั่นใจผลงานปีนี้ "นิวไฮ" ต่อเนื่อง
16 ม.ค. 2566

นายวรุตม์ ธรรมาวรานุคุปต์ ประธานเจ้าหน้าที่บริหาร บริษัท เสริมสร้าง พาวเวอร์ คอร์ปอเรชั่น จำกัด (มหาชน) หรือ SSP เปิดเผยว่า กรณีเวียดนามปรับลดราคารับซื้อไฟฟ้าพลังงานทดแทน ประเภทพลังงานแสงอาทิตย์(โซลาร์ฟาร์ม) และพลังงานลม(วินด์ฟาร์ม)
โดยบริษัทยืนยันว่า 2 โปรเจคโรงไฟฟ้าพลังงานแสงอาทิตย์และพลังงานลมของบริษัทฯ ไม่ได้รับผลกระทบ เนื่องจากจ่ายไฟฟ้าเข้าระบบเชิงพาณิชย์ (COD) และเซ็นสัญญาขายไฟไปเรียบร้อยแล้ว ซึ่งไม่เกี่ยวกับราคารับซื้อใหม่ พร้อมจับตาแนวโน้มผลงานปีนี้สร้างสถิติสูงสุดใหม่ต่อเนื่อง
อนึ่งปัจจุบันมีกำลังการผลิตไฟฟ้าที่เปิดดำเนินงานแล้ว 232 เมกะวัตต์ และตั้งเป้าหมายในปี 2568 มีกำลังการผลิตไฟฟ้าเพิ่มเป็นเท่าตัวแตะที่ระดับ 500 เมกะวัตต์ โดยมีสัดส่วนจากแหล่งพลังงานใหม่ๆ เช่น พลังงานลม หรือ ชีวมวล เพิ่มมากขึ้น ซึ่งจะทำให้ภาพรวมผลการดำเนินงานของบริษัทฯ เติบโตอย่างมีเสถียรภาพ สร้างผลตอบแทนที่ดีให้กับผู้ถือหุ้น